Χάρτινο το Φεγγαράκι

Το Χάρτινο το Φεγγαράκι είναι τραγούδι σε μουσική του Μάνου Χατζιδάκι και στίχους του Νίκου Γκάτσου, που γράφτηκε για τις ανάγκες του έργου Λεωφορείον ο Πόθος του Τεννεσί Ουίλιαμς, που παρουσίασε το Θέατρο Τέχνης το 1949. Στην παράσταση το τραγουδούσε η Μελίνα Μερκούρη. Στην δισκογραφία πέρασε για πρώτη φορά το 1958 με τη Νάνα Μούσχουρη και διαφοροποιημένους στίχους. Θεωρείται το πρώτο τραγούδι που δημιουργήθηκε από πρωτότυπους στίχους του Γκάτσου.

 Το Λεωφορείον ο Πόθος παρουσιάστηκε στην Αθήνα το 1949, σχεδόν δύο χρόνια μετά από τη θριαμβευτική πρώτη του στη Νέα Υόρκη (3/12/1947 στο θέατρο Ethel Barrymore Theatre του Broadway), σε σκηνοθεσία Κάρολου Κουν και με βασικούς πρωταγωνιστές τη Μελίνα Μερκούρη (Μπλανς Ντυμπουά) και τον Βασίλη Διαμαντόπουλο (Στάνλεϋ Κοβάλσκι). Έμπνευση για το συγκεκριμένο τραγούδι φαίνεται να αποτέλεσε ένα στιγμιότυπο από την 7η σκηνή του έργου, στην οποία η Μπλανς τραγουδά τη δημοφιλή μπαλάντα It's Only a Paper Moon. Η Νάνα Μούσχουρη, σχολίαζε για το τραγούδι και τη σχέση της με τον Γκάτσο: ”Όταν πρωτογνωριστήκαμε εγώ ήμουν δεκαεπτά ετώ κι εκείνος εικοσιοκτώ. Από το «Λεωφορείον ο πόθος» είναι και το τραγουδάκι «Χάρτινο το φεγγαράκι». Εκείνο τον καιρό δεν φανταζόμασταν ότι θα μπορούσε ποτέ ο κόσμος να τραγουδάει: «Χάρτινο το φεγγαράκι / ψεύτικη η ακρογιαλιά». Ήταν η εποχή που όλοι τραγουδούσαν: «Να το πάρεις το κορίτσι / μην το παιδεύεις» ─η αποθέωση του μικροαστισμού. Τα δικά μας τα τραγούδια τα τραγουδούσαν οι φίλοι μας μόνο.” 1958 - Νάνα Μούσχουρη, στο δίσκο Το Φεγγαράκι της Fidelity, μαζί με άλλα 3 τραγούδια του Χατζιδάκι.1965 - Σπύρος Πιπεράκης, στο δίσκο Η Αθήνα Του '60 Τραγουδά Μάνο Χατζιδάκι 1965 - Κώστας Χατζής, στο δίσκο Παίζει Και Τραγουδά Μαζί Σας1969 - Πόπη Αστεριάδη, στο δίσκο Νέο Κύμα1983 - Λένα Πλάτωνος, στο δίσκο Το '62 του Μάνου Χατζιδάκι1983 - Μάνος Χατζιδάκις (ορχηστρική εκτέλεση), στο δίσκο 30 Νυχτερινά1984 - Νάνα Μούσχουρη (ζωντανή ηχογράφηση), στο δίσκο Ωδείο Ηρώδου Αττικού1986 - Ηλίας Λιούγκος, στο δίσκο Ο Μάνος Χατζιδάκις Στη Ρωμαϊκή Αγορά (35 Τραγούδια 1947-1985)1987 - Διονύσης Σαββόπουλος, στο δίσκο Ζήτω το Ελληνικό Τραγούδι1988 - Διονύσης Σαββόπουλος, στο δίσκο Ο Κύριος Σαββόπουλος Ευχαριστεί Τον Κύριο Χατζιδάκι Και Θάρθη Οπωσδήποτε1991 - Κώστας Χατζής, στο δίσκο Η Αλεξίου Τραγουδάει Χατζή1995 - Αναστασία, στο δίσκο Όνειρο Παιδιών της Γειτονιάς 1994 - Κώστας Θωμαΐδης, στο δίσκο Τραγούδια της Νύχτας1996 - Αλέξια, στο δίσκο In a Jazz Mood1998 - Νένα Βενετσάνου, στο δίσκο Η Νένα Βενετσάνου Τραγουδά Μάνο Χατζιδάκι1999 - Μελίνα Μερκούρη, σε ηχογράφηση του Λεωφορείον Ο Πόθος από το 1954 για το ραδιόφωνο2000 - Γιώργος Μούτσιος, στο δίσκο Σπάνιες Ηχογραφήσεις (ερμηνεία του 1962) 2001 - Έλλη Πασπαλά, στο δίσκο Trio2001 - Μαργαρίτα Ζορμπαλά, στο δίσκο Νύχτα Μαγικιά2001 - Ομάδα Σπείρα-Σπείρα, στο δίσκο Όλοι Μαύρα Κι Ένα Πιάνο2002 - Σαβίνα Γιαννάτου, στο δίσκο Πάω Να Πω Στο Σύννεφο - Η Σαβίνα Γιαννάτου Σε Τραγούδια Του Μάνου Χατζιδάκι2003 - Βικτωρία Ταγκούλη (διασκευή Κ. Βήτα) στο δίσκο Transformations2003 - Δήμητρα Γαλάνη, στο δίσκο Αφιέρωμα Στο Νίκο Γκάτσο2004 - Μελίνα Μερκούρη, στο δίσκο ...Μελίνα του Μάνου2005 - Γιώργος Νταλάρας & Dulce Pontes, στο δίσκο Μεσόγειος2007 - Γιάννης Πάριος, στο δίσκο Το Ρεσιτάλ Μιας Φωνής - Ζωντανή Ηχογράφηση Στο Μέγαρο Μουσικής Αθηνών2008 - Τάκης Φαραζής, στο δίσκο 24 = 24 Songs2011 - Τάνια Τσανακλίδου, στο δίσκο Παλιές Αγάπες Και Τραγούδια Μεθυσμένα - Ζωντανή Ηχογράφηση Από Το Μετρό2011 - Άλκηστις Πρωτοψάλτη, στο δίσκο Ένα Πιάνο Μια Φωνή2011 - Χρήστος Ζερμπίνος & Μίλτος Λογιάδης, στο δίσκο 17 Τραγούδια Του Μάνου Χατζιδάκι - Από Τα Πλήκτρα Στην Καρδιά2014 - Ελεωνόρα Ζουγανέλη, στο δίσκο Να Με Θυμάσαι Και Να Μ' Αγαπάς... - Τα Τραγούδια Της Μελίνας2014 - Μελίνα Μερκούρη (Cayetano remix), στο δίσκο Playing With Melina - Πειράζοντας Τη Μελίνα Ηχογράφηση του 1954 όλου του θεατρικού έργου για το ραδιόφωνο [το τραγούδι ακούγεται στο σημείο 34m10s] | YouTube